OzLabs/hebrew-wiki-articles huggingface dataset:
סמארדו סמואלס

סמארדו סמואלס (באנגלית: Samardo Samuels; נולד ב-9 בינואר 1989 בטרילאווני שבג'מייקה) הוא כדורסלן ג'מייקני המשחק בעמדת הסנטר בZZ ליידן ההולנדית.

== קריירה ==

סמואלס נולד בג'מייקה ב-1989 והיגר בגיל צעיר לארצות הברית. הוא החל לשחק כדורסל בתיכון בניו ג'רזי, והיה מדורג במקום ה-9 של כלל מדינת ניו יורק לשחקני תיכון. סמואלס הוביל את תיכונו, יחד עם טריסטן תומפסון, למאזן של 27-1 בעונת 2007/08 והשתתף במשחק האולסטאר כלל אמריקאי של שחקני התיכונים. ב-2008 החל סמואלס ללמוד באוניברסיטת לואיוויל ובמקביל שיחק בקבוצת הכדורסל של המכללה. בשתי עונותיו הראשונות הפך סמואלס לשחקן מפתח בקבוצת המכללה והיה המוביל של הקבוצה בנקודות וריבאונדים. לאחר עונתו השנייה בקולג', החליט סמואלס לא להמשיך במכללה ולהגיש את מועמדותו לדראפט ה-NBA של 2010.

סמואלס לא נבחר בדראפט, אך שיחק עבור שיקגו בולס בליגת הקיץ של ה-NBA, והעמיד ממוצע של 12.6 נקודות ו7.4 כדורים חוזרים למשחק. ב-17 באוגוסט 2010, חתם סמואלס על חוזה בקליבלנד קאבלירס לשלוש שנים, על סמך 2.3 מיליון דולר. ב-29 באוקטובר, קלע סמואלס 9 נקודות בהופעת הבכורה שלו ב-NBA נגד טורונטו ראפטורס. מאוחר יותר נשלח סמואלס לליגת הפיתוח של ה-NBA, אך הוחזר לקאבלירס אחרי שני משחקים. ב-2 במרץ 2011 פתח סמואלס לראשונה בחמישייה של הקאבלירס נגד סן אנטוניו ספרס ורשם שיאי קריירה עם 23 נקודות ו-10 כדורים חוזרים. בינואר 2013, שוחרר סמואלס מהקאבלירס ועבר לשחק בליגת הפיתוח עד שימצא קבוצה.

באפריל 2013 חתם סמואלס על חוזה לחודשיים בהפועל ירושלים, שהייתה קבוצתו הראשונה שאינה מיבשת אמריקה. סמואלס רשם ממוצעים של 9.8 נקודות ו-3 כדורים חוזרים למשחק בעונה הסדירה, ו13.8 נקודות ו4.6 כדורים חוזרים למשחק במהלך הפלייאוף. ב-25 ביולי חתם סמואלס באולימפיה מילאנו לשנתיים. בעונתו הראשונה רשם סמואלס ממוצעים של 9.5 נקודות ו3.5 כדורים חוזרים למשחק ביורוליג, והיה שותף לעלייתה של מילאנו לשלב ההצלבה של היורוליג, שם הפסידה למכבי תל אביב.

== קישורים חיצוניים ==

* [http://www.nba.com/playerfile/samardo_samuels סמארדו סמואלס] באתר ה-NBA.
* [http://www.euroleague.net/competition/players/showplayer?pcode=005269 סמארדו סמואלס] באתר היורוליג.
* יונתן תוסייה-כהן, [http://www.nrg.co.il/online/3/ART2/459/842.html הכר את המחליף: סמארדו סמואלס נחת במלחה], באתר nrg, 13 באפריל 2013

קטגוריה:כדורסלני קליבלנד קאבלירס
קטגוריה:כדורסלני הפועל ירושלים
קטגוריה:כדורסלני אולימפיה מילאנו
קטגוריה:כדורסלנים ג'מייקנים
קטגוריה:כדורסלני אוניברסיטת לואיוויל
קטגוריה:שחקני NBA שלא נבחרו בדראפט
קטגוריה:כדורסלני רינו ביגהורנס
קטגוריה:כדורסלני ג'יאנגסו דרגונס
קטגוריה:כדורסלני לייקלנד מג'יק
קטגוריה:ספורטאים זרים בארצות הברית
קטגוריה:ספורטאים זרים בסרביה
קטגוריה:ספורטאים זרים בהולנד
קטגוריה:ספורטאים זרים במקסיקו
קטגוריה:ספורטאים זרים בקוריאה הדרומית
קטגוריה:ספורטאים זרים באיטליה
קטגוריה:ספורטאים זרים ביוון
קטגוריה:ספורטאים זרים בצרפת
קטגוריה:ספורטאים זרים בספרד
קטגוריה:ספורטאים זרים בסין
קטגוריה:ג'מייקנים שנולדו ב-1989
אולון

סמטה בעיר
אולון (בצרפתית: Ollon) היא עיירה במחוז אגל בקנטון וו בשווייץ, ממוקמת למרגלות ההרים בדרום מזרח אגם ז'נבה ומשקיפה על עמק הרון.

==היסטוריה==
השם אולון מוזכר לראשונה ב-1018 כ-Aulonum אם כי יש ויכוח בין ההיסטוריונים בשאלה אם זה מתייחס ליישוב זה או אחר. ב-1025–1032 מופיע השם Olonum ביחס לעיירה.

==גאוגרפיה==
גודל שטחה של אולון הוא 59.54 קמ"ר. מתוך שטח זה 40.1% משמשים לחקלאות, ואילו 27.11 קמ"ר או 45.5% מיוערים. שאר הקרקעות, 6.3 קמ"ר או 10.6%, מיושבים (בתים או כבישים), 0.55 קמ"ר או 0.9%, הם נהרות או אגמים ו-1.68 קמ"ר או 2.8% הם שטח אדמה לא יצרנית.

בשטח הבנוי, 5.6% מורכבים בבתים ומבנים, ו-3.1% הם תשתיות תחבורה. מתוך השטח המיוער, 38.9% הם יערות ו-4.8% הם מטעים. מהקרקע החקלאית, 11.1% משמשים לגידולים ו-8.5% הם שדות מרעה, 2.9% משמש לגידול גפנים, ו-17.7% משמש לשטחי מרעה הרריים. שטחי המים מורכבים מ-0.3 % אגמים ו- 0.6 % נהרות ונחלים.

==דמוגרפיה==
בעיירה מתגוררים (נכון לדצמבר 2012) 7,135 תושבים. 32.7% מהאוכלוסייה הם אזרחים זרים.

בבדיקה שנעשתה בשנת 2008 79.2% מהאוכלוסייה הגדירו עצמם כדוברי צרפתית, 5.4% דוברי אנגלית, 3.9% דוברי גרמנית, 96 אנשים מדברים איטלקית ו-3 אנשים שמדברים רומאנש.

==תחבורה==
העיירה שוכנת על כביש אזורי מספר 9 ובסמיכות לדרך מהירה מספר 9, במרחק 3 דקות נסיעה מאגל רבע שעת נסיעה ממונטרה וחצי שעת נסיעה מבירת הקנטון לוזאן.

ניתן להגיע לעיירה גם ברכבת ה-SBB ולהחליף בתחנת אגל לרכבת TPC בקו AOMS (אגל-אולון-מונטיי-שמפרׂ).

מהעיירה יוצא כביש שעולה לעיירות וילאר-סור-אולון וגריון ויורד בחזרה לעיירה בה.

==קישורים חיצוניים==

* 

==הערות שוליים==

קטגוריה:עמק הרון: ערים
קטגוריה:וו (קנטון): קומונות
קטגוריה:יישובים שהוקמו במאה ה-11
תאוריית המחט התת-עורית

תאוריית המחט התת-עורית - מושג מתחום התעמולה, שנטבע על ידי הרולד לאסוול במודל הליניארי שלו. משויך גם למסורת ההשפעות החזקות של התקשורת.

דימוי התקשורת כמחט תת-עורית אשר מחדירה את מסריה ללא סינון ישירות אל תוך ה"וריד" של הנמענים. דימוי זה של התקשורת הוא על פי מסורת ההשפעות החזקות (השפעת התקשורת על הנמענים) מסורת זו מייחסת לתקשורת השפעה מהירה ישירה ואחידה. הקהל הוא פסיבי לפי מסורת זו ולא ממלא תפקיד. התקשורת יכולה להשפיע על בני אדם שונים ולהביאם לאותן מסקנות אומניפוטנטיות.

== מחקרי קרן פיין ==

המחקרים הראשונים שהוכיחו את התאוריה עסקו בקולנוע. הנתונים מסוף שנות ה-20 של המאה ה-20 בארצות הברית, מראים שלמעלה מ-90 מיליון ילדים אמריקאים ביקרו כל שבוע בבתי הקולנוע, מתוכם כמעט מחצית הם ילדים בני 14 ומטה. במימון של קרן פרטית ששמה 'payne fund' הוחלט בין 1929 ל-1932 לערוך סדרה שלמה של מחקרים שתבחן את ההשפעות של הקולנוע על ילדים ובני נוער. המחקרים של קרן פיין בחנו מצד אחד את תוכן הסרטים, ומצד שני רוב התכנים תיארו את ההשפעה של התכנים. ברמת התוכן הממצאים היו ברורים- רוב הסרטים האמריקאים בתקופה זו עסקו בשלושה נושאים: פשע, אלימות, אהבה. תכנים שלא ראויים לצפייתם של בני נוער והם השפיעו בצורת "מחט תת-עורית" על הילדים שצפו בתכנים אלו.

קטגוריה:תקשורת המונים
קטגוריה:חקר תקשורת המונים
אורן כהן (קצין)

סגן אלוף אורן כהן והרמטכ"ל [[גבי אשכנזי, פברואר 2009]]
אורן כהן (נולד ב-14 בינואר 1973), הוא קצין בצה"ל במילואים בדרגת אלוף-משנה. שימש מפקד המכללה לפיקוד טקטי, מפקד חטיבת החרמון, מפקד גדס"ר גולני ומפקד גדוד 13.

==שירותו הצבאי==
כהן נולד וגדל בפתח תקווה. התגייס לצה"ל בנובמבר 1991, ושובץ בגדוד 12 בחטיבת גולני. עבר הכשרה כלוחם, קורס מ"כים חי"ר ויצא לקורס קציני חי"ר. לאחר הקורס חזר לגדוד 12 ושימש כמפקד מחלקה. בהמשך שימש כמפקד פלוגת מסלול בגדוד, בין היתר במהלך מבצע ענבי זעם. לאחר מכן מונה למפקד הפלוגה המסייעת בגדוד, במהלך התפקיד נאלץ להתמודד עם מרד שביצעו לוחמיו, על אף הקשיים הצליח לשקם את הפלוגה. בספטמבר 2000 מונה לסגן מפקד גדוד 51. בגמר תפקידו יצא ללימודים. לאחר פרוץ מבצע חומת מגן, הפסיק את לימודיו, חזר לחטיבה, והצטרף למבצע כמפקד פלוגה זמני, לאחר פציעתם של שני מפקדי פלוגות. לאחר מכן שימש קצין אג"ם של חטיבת גולני.

באוגוסט 2007 הועלה לדרגת סא"ל ומונה למפקד גדוד 13, והוביל אותו בין היתר בלחימה במבצע עופרת יצוקה, במהלכו אף נפצע קשה בתקרית ירי דו צדדי, לאחר המבצע חזר ושימש מפקד הגדוד עד 25 במרץ 2009. בחגיגות יום העצמאות ה-61 של מדינת ישראל, נבחר כנציג צה״ל להדליק משואה.

לאחר שיקום, מונה ב-12 באוקטובר 2009 למפקד גדס"ר גולני, ושימש בתפקיד עד יוני 2011. לאחר לימודים, הועלה לדרגת אל"ם, ומונה ב-8 באוגוסט 2012 למפקד חטיבת החרמון, וכיהן בתפקידו עד 9 בספטמבר 2014. במהלך שנת 2014 מונה למפקד המכללה לפיקוד טקטי, ושימש בתפקיד עד 31 באוגוסט 2017.

ב-31 באוקטובר 2016 הוחלט על מינויו לנספח צה"ל בצ'ילה. במלחמת חרבות ברזל שימש כעוזר מפקד חטיבת יפתח.

==קישורים חיצוניים==

* [https://web.archive.org/web/20140505192411/http://www.gadsargolani.com/Web/Legacy/UnitCommanders/1091.aspx אורן כהן (2009-2011)], באתר גדס"ר גולני.
* .
* .
* .
* .
* .
* שוש מולא, [http://www.fresh.co.il/vBulletin/showthread.php?t=435896&highlight=%EB%FA%E1%E5%FA#post3328349 המג"דים מדברים], ידיעות אחרונות מוסף "7 ימים", 1 במאי 2009, כפי שהועלה באתר פרש.

== הערות שוליים ==

קטגוריה:אלופי-משנה בצה"ל
קטגוריה:מפקדי חטיבת החרמון
קטגוריה:מפקדי המכללה לפיקוד טקטי
קטגוריה:מפקדי גדודים בחטיבת גולני
קטגוריה:משיאי משואה ביום העצמאות: 2009
קטגוריה:ישראלים שנולדו ב-1973
הרפובליקה הדמוקרטית המולדובנית

גנרל [[דמיטריי גריגוריביץ' שצ'רבצ'ב (Щербачёв, Дмитрий Григорьевич), המפקד הרוסי של החזית הרוסית-רומנית]]
הרפובליקה הדמוקרטית המולדובנית (ברומנית: Republica Democratică Moldovenească) הייתה ישות מדינית קצרת ימים שהתקיימה במשך כשנה בשנים 1917–1918 בשטח בסרביה.
בירת הרפובליקה הייתה קישינב, ושפתה הרשמית הייתה רומנית. מועצת הארץ שימשה כפרלמנט.

== היסטוריה ==
הוכרזה כישות אוטונומית בשטחי גוברניית בסרביה, לשעבר באימפריה הרוסית, בתקופת מלחמת האזרחים ברוסיה, על ידי מועצת הארץ של בסרביה, ב-2 בדצמבר 1917. ב-7 בדצמבר בחרה מועצת הארץ את מועצת הדירקטורים הכלליים של בסרביה, גוף שהיה אמור לפעול כממשלת המדינה החדשה, ובראשו את פאנטלימון ארחאן. ארחן כיהן בתפקיד זה עד 19 בינואר 1918 ומכאן נכנס לתפקיד דניאל צ'יוגוראנו, שכיהן עד 7 באפריל 1918. מ-9 באפריל ועד 12 בדצמבר 1918 כיהן בתפקיד פטרה קאזאקו.

== קישורים חיצוניים ==

* [http://enciclopediaromaniei.ro/wiki/Unirea_Basarabiei_cu_România איחוד בסרביה עם רומניה] באתר של אנציקלופדיה של רומניה. 
* [https://web.archive.org/web/20140521110350/http://dediserver.eu/hosting/ethnodoc/data/MO19171202-1.pdf הכרזת מועצת הארץ על ייסוד הרפובליקה הדמוקרטית המולדובנית] 
* [http://books.google.co.il/books?id=ahEDAwAAQBAJ&pg=PT508&lpg=PT508&dq=sfatul+ţării+1917&source=bl&ots=jfYyrnK438&sig=Y08OB0gjoh867ebg0ZQb6ifyB6Q&hl=iw&sa=X&ei=ZZZ8U-HsKeyv7AbiiYCoDg&ved=0CFoQ6AEwBjge#v=onepage&q=sfatul%20ţării%201917&f=false Ion Ţurcanu, Istoria românilor] 
* [http://www.historia.ro/exclusiv_web/general/articol/unirea-basarabiei-romania-documente איחוד בסרביה עם רומניה במסמכים] באתר של Historia.co 
* [http://www.patriotism.md/?p=9792 האיחוד של 1918 - פעולה של צבא רומניה] 
* [http://www.arhivelenationale.ro/images/custom/image/serban/RA%201%202010/12%20dascal,%20octavian.pdf הערכות קצרות בנוגע למודרניזציה של בסרביה בעשור הראשון שבין מלחמות העולם (1918 - 1928)] מאמר של Octavian Dascăl באתר הארכיבים הלאומיים הרומנים 

קטגוריה:מולדובה: היסטוריה
קטגוריה:ברית המועצות: היסטוריה
קטגוריה:האימפריה הרוסית: היסטוריה
קטגוריה:מדינות לשעבר בתחומי רומניה
קטגוריה:מדינות שהתפרקו ב-1918
טופ-גאן (מרעום)

טופ-גאן (באנגלית: TopGun) הוא מרעום "חכם" לפגז ארטילרי, מתוצרת התעשייה האווירית לישראל. המרעום מוסיף יכולת ניהוג לפגז שאחרת היה מעופו בליסטי וללא אפשרות לעדכון מסלול לאחר הירי. בכך מתווספת יכולת המשפרת משמעותית את יעילות הארטילריה. המרעום יכול להיות מופעל על ידי הקשה (פגיעה באובייקט קשיח) או על ידי חישה של מרחק מאובייקט (מרעום קרבה) וייזום הפגז ממרחק קבוע מראש.

לטופ גאן ארבעה כנפוני ניהוג קפיציים.

טופ גאן הוצג על ידי התעשייה האווירית כחלק מהתערוכה הביטחונית בניו דלהי.

== תחרות ==
בשנת 2014 חברת רוקאר הישראלית דיווחה בביתן של חברת האם שלה BAE סיסטמס כי היא מפתחת בעצמה מרעום חכם לפגזי ארטילריה המבוסס על ניווט לווייני והכוונת הפגז על ידי 4 כנפוני ניהוג הנמצאים על המרעום.

== מפרט טכני ==

== קישורים חיצוניים ==
* [http://www.iai.co.il/2013/16147-44363-en/IAI.aspx דף הבית של המרעום] באתר התעשייה האווירית.
* [https://web.archive.org/web/20140519132130/http://www.iai.co.il/Sip_Storage//FILES/3/39423.pdf מידע שוקי על טופ-גאן] מאתר התעשייה האווירית.

==הערות שוליים ==

קטגוריה:התעשייה האווירית לישראל: מוצרים
קטגוריה:תחמושת ארטילרית
קטגוריה:מוצרי מפעל מלמ
בוזיוס

ארמאסאו דוש בוזיוס (בפורטוגזית: Armação dos Búzios), המכונה לעיתים קרובות רק בוזיוס, היא עיירת נופש השוכנת במרחק 170 ק"מ מריו דה ז'ניירו, ברזיל. אוכלוסייתה מונה 28,278 תושבים (נכון ל-2011) ושטחה הוא כ-69 קמ"ר. בוזיוס הוא מפלט פופולרי מהעיר, ואתר תיירות ידוע, בעיקר בקרב ארגנטינאים וברזילאים. הוא חצי אי, ומוקף בכ-26 חופים מגוונים ויפים. חלקם מאוד תיירותיים ועמוסים, חלקם שקטים יותר ומרוחקים. בחופים אפשר לגלוש, לצלול, לעשות שנורקלינג, וסיורי באגי (Buggy) בין החופים או שיט בין החופים במוניות ימיות.

==תיירות==
בשנת 1900, בוזיוס הייתה פופולרית בקרב אנשי החברה הגבוהה של ריו זה ז'ניירו, שרצו לברוח מחיי העיר הבעייתיים שם וליהנות מהחופים. לאחר מכן המקום שימש כעיירת דייגים קטנה שהלכה והתפתחה עם השנים והפכה לאתר נופש פעיל. היא עברה התפתחות תיירותית גדולה ונפתחו אופציות שונות למטיילים. חופיה בצד המזרחי, מול הים הפתוח, פראיים יותר, מושכים גולשים, חובבי ספורט ומים. בלילה, הרחוב הראשי של בוזיוס, Rua das Pedras, מציע למבקרים חיי לילה פעילים ומגוון גדול של קניות ומסעדות.

==קישורים חיצוניים==

* 

קטגוריה:ברזיל: ערי חוף
קטגוריה:מדינת ריו דה ז'ניירו: ערים
קטגוריה:יישובים שהוקמו ב-1995
ז'ואאו מירנדה

ז'ואאו מירנדה דה סוזה פיליו, המוכר גם כמירנדה (בפורטוגזית: João Miranda de Souza Filho; נולד ב-7 בספטמבר 1984) הוא כדורגלן עבר ברזילאי אשר שיחק בעמדת הבלם.

== קריירת קבוצות ==
=== תחילת הדרך ===
מירנדה החל את הקריירה בקבוצת קורטיבה הברזילאית, שם שיחק 89 משחקים שבהם הבקיע שישה שערים. בשנת 2005 עבר מירנדה לראשונה לקבוצה אירופאית כאשר עבר לקבוצה הצרפתית סושו. בשנת 2006 חזר מירנדה לברזיל, שם שיחק בקבוצת סאו פאולו וזכה באליפות הליגה הברזילאית שלוש פעמים ברציפות.
בשנים 2007–2008 זכה מירנדה בהישג אישי בנוסף לתואר הקבוצתי, כאשר נכלל ב"נבחרת העונה" של הליגה הברזילאית. בשנים 2009–2010 מירנדה המשיך ונבחר ל"נבחרת העונה" של הליגה הברזילאית אף על פי שקבוצתו לא זכתה בתואר.

=== אתלטיקו מדריד ===
בינואר 2011 הצטרף מירנדה לשורותיה של קבוצת אתלטיקו מדריד, בה חתם על חוזה לשלוש שנים.
את הופעת הבכורה שלו בקבוצה הספרדית ערך מירנדה ב-25 באוגוסט 2011 במשחק במסגרת הליגה האירופית, שם ניצחה אתלטיקו את הקבוצה הפורטוגלית ויטוריה גימרייש בתוצאה 0–4. בתום העונה זכתה הקבוצה בליגה האירופית, לאחר ניצחון 0–3 במשחק הגמר מול אתלטיק בילבאו.
ב-12 במרץ 2013 האריך מירנדה את חוזהו באתלטיקו מדריד עד שנת 2016.
ב-17 במאי 2013 כבש מירנדה את שערו החשוב בקריירה כאשר נגח לרשת של היריבה העירונית, ריאל מדריד, בתוך תוספת הזמן במשחק הגמר של הגביע הספרדי וקבע את תוצאת המשחק, 2-1 לטובת אתלטיקו, והעניק לקבוצתו את התואר החשוב.
ב-17 במאי 2014 זכה מירנדה באליפות הראשונה שלו במדי קבוצה אירופאית כאשר קבוצתו אתלטיקו מדריד זכתה בתואר הנכסף, אלופת הליגה הספרדית בכדורגל.

=== אינטר מילאנו ===
ב-30 ביוני 2015 חתם מירנדה לשלוש שנים באינטר מילאנו האיטלקית. ב-23 באוגוסט ערך את הופעתו הבכורה בקבוצה בניצחון 0–1 על אטאלנטה. ב-20 בפברואר 2016 כבש את שערו היחיד במדי אינטר בניצחון 1–3 על סמפדוריה. מירנדה היה שחקן הרכב בארבע עונותיו בקבוצה.

=== סין וחזרה לברזיל ===
ב-26 ביולי 2019 חתם מירנדה בג'יאנגסו סונינג הסינית, לאחר ששוחרר רשמית מאינטר.

ב-8 במרץ 2021 חזר מירנדה לסאו פאולו וחתם לעונה אחת.

ב-11 בינואר 2023 פרש ממשחק פעיל.

===קריירת נבחרות===
ב-20 באוגוסט 2007 קיבל מירנדה את זימונו הראשון לנבחרת ברזיל, הזימון היה למשחקה של הנבחרת הלאומית במשחק ידידות מול נבחרת אלג'יריה, מירנדה לא שותף במשחק זה. את הופעת הבכורה שלו בנבחרת הלאומית ערך מירנדה ב-1 באפריל 2009, במשחק של נבחרת ברזיל מול נבחרת פרו בפלייאוף המוקדמות של מונדיאל 2010.
מירנדה זומן לסגל המורחב של נבחרת ברזיל לקראת מונדיאל 2014.

==תארים==
;סאו פאולו
* אליפות ברזיל (3): , , 

;אתלטיקו מדריד
* הליגה האירופית: 2011/2012
* אליפות ספרד: 
* גביע המלך הספרדי: 
* הסופר קאפ האירופי: 
* הסופר קאפ הספרדי: 2014

;נבחרת ברזיל
* קופה אמריקה: 2019
* גביע הקונפדרציות: 2009

== קישורים חיצוניים ==

* , באתר הרשמי של אתלטיקו מדריד

==הערות שוליים==

קטגוריה:כדורגלנים ברזילאים
קטגוריה:בלמי כדורגל ברזילאים
קטגוריה:כדורגלני קוריטיבה
קטגוריה:כדורגלני סושו
קטגוריה:כדורגלני סאו פאולו
קטגוריה:כדורגלני אתלטיקו מדריד
קטגוריה:כדורגלני אינטר מילאנו
קטגוריה:כדורגלני ג'יאנגסו
קטגוריה:כדורגלני נבחרת ברזיל
קטגוריה:כדורגלני גביע הקונפדרציות 2009
קטגוריה:כדורגלני קופה אמריקה 2015
קטגוריה:כדורגלני קופה אמריקה 2016
קטגוריה:כדורגלני מונדיאל 2018
קטגוריה:כדורגלני קופה אמריקה 2019
קטגוריה:ברזילאים שנולדו ב-1984
אייל גולן בהופעה חיה

בהופעה חיה הוא אלבומו השני של הזמר אייל גולן שיצא לאור ב־19 ביולי 1996.
האלבום כולל בעיקר מחרוזות שירים משירי בועז שרעבי, זוהר ארגוב, ג'ו עמר, רמי קלינשטיין, שלמה ארצי, מחרוזות שירים בערבית ובמרוקאית וכן השיר "סעידה" אשר מדבר על מחאת ילדי תימן החטופים (השיר בוצע במקור על ידי ששי יעיש)
== הפקה ==
האלבום קרוי אומנם "בהופעה חיה" אך בעצם הוקלט באולפן מקצועי עם נגנים חיים, ונערך על ידי הוספת קולות של קהל (מה שעשו באותן שנים זמרים שונים כגון שרית חדד
, מייק שריף, יוסי שועה ועוד מטעמים מסחריים) אלבום זה, בניגוד לציפיות, הצליח מעבר למשוער ונמכר בעשרות אלפי עותקים. לאחר שהתפרסם והגיע גם לידי להקת אתניקס שהתלהבו מביצועיו של גולן, ומשם התחיל שיתוף הפעולה המצליח בין גולן לבין זאב נחמה ואתניקס.

האלבום הוקלט באולפני "בן צור" והופץ על ידי אבי גואטה, אשר הפיץ והפיק גם אלבומים זהים לשרית חדד ולמייק שריף.

== רשימת רצועות ==

==קרדיטים==
* עיבודים והפקה מוזיקלית: ארנון אלמסי
* תופים: אשר פדי
* בס: נחום עושרי
* גיטרות: יהודה קיסר, אבי סינגולדה, דודו טסה
* קלידים: יוסי יוסף, ארנון אלמסי, בצלאל גלעדי
* דרבוקה: רוני דדון
* עוד: בבר סויסה

קטגוריה:אלבומי 1996
קטגוריה:אלבומי הופעה מ-1996
קטגוריה:אלבומי אייל גולן
קטגוריה:אלבומים בעברית
שמעיהו הנחלמי

שמעיהו הנחלמי (גם שמעיה) היה נביא שקר אשר מוצאו היה על-פי התרגום מחלם. חוקרים בני זמננו מזהים את עירו "נחלם" עם הכפר נחאלין בסמוך לבית לחם.

שמעיה נזכר בספר ירמיהו, כנביא מגלות יהויכין היושב בבבל, שהתנגד לירמיהו ונבואותיו הקודרות. לפי הנכתב, שמעיהו שלח איגרות מהגולה ליושבי ירושלים, לכהנים ובראשם צפניה בן מעשיה שהיה הכהן הגדול והיה ממונה בבית המקדש על עצירת המתחזים לנביאים וכליאתם. שמעיהו דרש באיגרות אלה לגעור בירמיהו הנביא על נבואותיו כי גלות בבל תתארך עוד.

בנבואת ירמיהו אודותיו, נאמר כי בשל היותו נביא שקר, לא יזכה שמעיהו שיהיו בניו מן חשובי העם וכן שלא יראה בשוב עם ישראל לארצו.

==ראו גם==
*צדקיה בן מעשיה
*אחאב בן קוליה
*חנניה בן עזור
*אוריהו בן שמעיהו
*חנן בן יגדליהו

==לקריאה נוספת==
* יהודה אליצור, [https://www.daat.ac.il/he-il/tanach/iyunim/neviim/ahronim/yehezkel/prakim/elizur-shnay-nevim.htm שני נביאים מול ארבע מפלגות] - דעת, לימודי יהדות ורוח, המכללה האקדמית הרצוג

==הערות שוליים==

קטגוריה:אישים בספר ירמיהו
קטגוריה:נביאי שקר בתנ"ך
אלברטו מורנו

אלברטו מורנו פרס (בספרדית: Alberto Moreno Pérez; נולד ב-5 ביולי 1992) הוא כדורגלן ספרדי המשחק בעמדת המגן השמאלי בקומו.

==קריירה==
=== קריירת מועדונים ===
לאורך שנות הקריירה הראשונות שלו שיחק מורנו, יליד סביליה, בקבוצת הכדורגל של העיר. הוא החל את דרכו במחלקת הנוער של המועדון וב-2011 שיחק בקבוצת המילואים של המועדון, סביליה אתלטיקו. באפריל 2012 שיחק לראשונה בקבוצה הבכירה של העיר בליגה הספרדית הראשונה אך רק בפברואר 2013 הצטרף באופן קבוע לקבוצה הראשונה של המועדון. בסוף עונת זכה עם הקבוצה בליגה האירופית. מורנו פתח בהרכב למשחק הגמר, בו ניצחה סביליה בדו-קרב בעיטות עונשין.

ב-16 באוגוסט 2014, ביום פתיחת עונת 2014/2015 של הליגה האנגלית, חתם מורנו במועדון האנגלי ליברפול, ששילמה לסביליה 12 מיליון ליש"ט תמורת העברתו. ערך את הופעתו הבכורה נגד מנצ'סטר סיטי בהפסד 1–3, וכבש את שערו הראשון בהופעה השנייה נגד טוטנהאם הוטספר בניצחון 0–3. הוא העפיל עם קבוצתו לגמר הליגה האירופית 2016, שם פגשה את קבוצתו לשעבר סביליה. מורנו הפגין יכולת חלשה במשחק, שהובילה לביקורת חריפה כלפיו. במיוחד בלטו טעויותיו של מורנו בשער השוויון של סביליה, כאשר הרחקה לא טובה שלו העבירה את הכדור לספרדים בחצי המגרש של קבוצתו, ובהמשך המהלך העביר מריאנו את הכדור בין רגליו של מורנו בדרך לבישול השער.

ב-26 במאי 2021 זכה עם ויאריאל בליגת האירופית לאחר שקבוצתו ניצחה בפנדלים את קבוצת מנצ'סטר יונייטד.

ב-19 ביולי 2024 חתם בקומו האיטלקית לעונה אחת.

=== נבחרת ===
בשנת 2013 זומן מורנו לנבחרת ספרד הצעירה וזכה עימה באליפות אירופה עד גיל 21 בשנה זו. בסוף השנה קיבל זימון לנבחרת הבוגרת ופתח בהרכב במשחק הבכורה שלו, ניצחון ספרד 0–2 על גאורגיה. הוא נכלל בסגל המורחב של הנבחרת למונדיאל 2014, אך לא נכנס לסגל הסופי של 23 שחקנים.

==תארים==
;סביליה
* הליגה האירופית: 2013/2014

;ליברפול
* ליגת האלופות: 2018/2019

;ויאריאל
* הליגה האירופית: 2020/2021

;נבחרת ספרד בכדורגל עד גיל 21
* אליפות אירופה בכדורגל עד גיל 21: 2013

==קישורים חיצוניים==

קטגוריה:כדורגלנים ספרדים
קטגוריה:מגני כדורגל ספרדים
קטגוריה:סביליה: כדורגלנים
קטגוריה:כדורגלני סביליה
קטגוריה:כדורגלני ליברפול
קטגוריה:כדורגלני ויאריאל
קטגוריה:כדורגלני קומו
קטגוריה:כדורגלני נבחרת ספרד
קטגוריה:ספורטאים ספרדים באנגליה
קטגוריה:ספרדים שנולדו ב-1992
בחזית הכיתה

בחזית הכיתה (באנגלית: Front of the Class) הוא סרט דרמה אמריקאי משנת 2008. הסרט, בכיכובם של ג'יימס וולק, טריט ויליאמס ופטרישיה היטון, מבוסס על ספר ביוגרפי שנכתב על בראד כהן: "בחזית הכיתה, איך תסמונת טורט הפכה אותי למורה שמעולם לא היה לי", שנכתב על ידי ליסה ווסקי ובוים על ידי פיטר וורנר.

== שחקנים ==
* ג'יימס וולק – בראד כהן 
* טריט ויליאמס – נורמן כהן 
* פטרישיה היטון – אלן כהן 
* ג'ואני פרקר-ג'ף – כהן דומיניק 
* סקוט קיי-הילד – בראד כהן 
* מייק פניווסקי – המנהל מאייר
* שרה דרו – ננסי לזרוס דרק
* ווינה גוהנסון – האחראית לקבוצת תמיכה בטורט
* ג'ייק אוסטין ווקר – הבריון שמציק לבראד בילדותו

== הפקה ==
התסריט התבסס על הספר והסרט, ובוים על ידי פיטר וורנר. ההפקה הייתה בשריבפורט, לואיזיאנה. כהן הופיע בתוכנית של אופרה וינפרי ב-2006, וב-2007 בוועידה בה נאם וריגש מאוד את הקהל שלפי שיריוור (מאולימפיאדת הנכים) "צחק ולאחר מכן בכה, שוב צחק ושוב בכה וכשסיים הריעו לו וכיבדו אותו". כתוצאה מאותה וועדה והפופולריות שכהן גרף, שיריוור הציע לעבד את סיפורו של כהן לסרט אותו שיריוור יפיק. כדי לשמור על רמת האמינות של הטיקים, צפו וולק וקיי בסרטונים ביתיים של כהן ונעזרו במדריך מיוחד לפיתוח קול כדי שיוכלו להעביר את הקולות המדויקים של הטיקים. (בדרך כלל, הטיקים עוברים בשלב הילדות, אך הטיקים של כהן נשארו גם בחייו הבוגרים, מה שגרם לו להגיד שהוא מקווה שלא יעיפו אותו מהסרט שלו עצמו). 

הסרט הופץ ב-DVD ב-2009. כהן פיקח במשך כל זמן ההפקה על הריאליזם והדיוק שבסרט הן מבחינות ביוגרפיות והן מבחינת התסמונת עצמה, אך הוא ציין שכמה אירועים מחייו הושמטו ותאריכים שונו כדי להתאים למגבלת הזמן של הסרט.

== ראו גם ==

* תסמונת טורט
* לקות

== לקריאה נוספת ==

* [https://www.washingtonpost.com/wp-dyn/content/article/2008/11/26/AR2008112602802.html על בראד כהן] מתוך וושינגטון פוסט (אנגלית)
* [https://www.reuters.com/article/us-television-class/class-earns-high-grades-with-tale-of-courage-idUSTRE4B10KO20081202 על הסרט] מתוך הוליווד ריפורטר (אנגלית)
* [https://www.cbsnews.com/news/heaton-stars-in-front-of-the-class/ על הליהוק] מתוך CBS News (אנגלית)
* [https://jaacap.org/article/S0890-8567(09)61547-1/fulltext על טיקים ותסמונת טורט]

== קישורים חיצוניים ==
* 

קטגוריה:סרטי 2008
קטגוריה:סרטים אמריקאיים מבוססי ספרים
קטגוריה:סרטים על חינוך והוראה
דיאבלרה

שמאל
דיאבלרה (בצרפתית: Les Diablerets) הוא כפר נופש וסקי הממוקם במחוז אגל ושייך לרשות המקומית אורמון-דסִי (Ormont - Dessus) בקנטון וו, באזור דובר הצרפתית בשווייץ. הכפר שוכן בגובה של 1,160 מטרים מעל פני הים, בצידו הצפוני של רכס דיאבלרה שבאלפים הברניים.

==תחבורה==
הגישה לכפר היא דרך כביש אזורי מספר 11 (המחבר בין אגל ושפיץ שעל גדות אגם תון). קיימות שתי דרכי גישה נוספות, האחת דרך גשטאט (Gstaad) המתחברת גם היא בסופה לכביש מספר 11 או דרך העיירה וילאר-סור-אולון אך דרך זו חסומה בימות החורף. אל הכפר מגיעה גם רכבת בקו ASD (אגל-ספה-דיאבלרה Aigle-Sepey-Diablerets) היוצא מתחנת הרכבת המהירה באגל, וכן קו אוטובוס יומי מווילאר-סור-אולון.

==אתרים==
בכפר פועלת מעלית גונדולה העולה לפסגת איזנו (Isenau) הפעילה גם בימות הקיץ ונחשבת לאחת המעליות הוותיקות בשווייץ. על כביש היציאה מן הכפר לכיוון גשטאט (Gstaad) נמצא אתר קול-די-פיו (Col-du-Pillon) בו שוכנת התחנה הנמוכה של הרכבל העולה לקרחון 3000 (Glacier 3000) על רכס דיאבלרה.

==אירועים==
הכפר מארח את הפסטיבל הבינלאומי לקולנוע בנושא האלפים בכל שנה מאז 1969.

==קישורים חיצוניים==

* 
==הערות שוליים==

קטגוריה:אתרי סקי בשווייץ
קטגוריה:וו (קנטון): יישובים
למואל מלך משא

א}}}}למואל ואמו, ציור מעשה ידי [[אפרים משה ליליין]]
לְמוּאֵל מֶלֶךְ-מַשָּׂא הוא דמות מקראית המופיעה ב.

==שמו ומוצאו==
למואל הוא שם יחידאי ולשמו ניתנו כמה פירושים כמו, שייך לָאֵל או האל לִים המוכר מתעודות ממארי. חז"ל קשרו את שמו לשלמה המלך וזאת בגלל טעמי המקרא המפרידים בין המילים משא ומחברים אותו לבא אחריו. 
ייתכן כי המילה "מַשָּׂא", על שם היותו בן השבט "משא", מצאצאי ישמעאל.
כך סובר גם אלכסנדר רופא. לשיטתו המילה , מצביעה על השתייכות לאומית. למואל שייך לשבט 'המשאי' המיוחס לישמעאל. שבט זה ישב בצפון ערב ונזכר בכתובות מאשור. לפיכך, דברי למואל הם חלק מקובץ דברי חכמה לא ישראלים. 

אם מחלקים את הפסוק לפי טעמי המקרא, (יש לחלקו כך: .) המילה מקבלת את המשמעות של נאום, כלומר נאום אותו נשאה אמו של למואל.

מדרש במדבר רבה, י, נדרש לשמו: 

למואל הוא גם שמו של גיבור ספרו של ג'ונתן סוויפט, מסעי גוליבר.

==דברי למואל==
דברי למואל פותחים את פרק ל"א בספר משלי: 

למואל נושא את הדברים האלה בהוראת אימו כצוואה או מתוך רצון להורות לילדיו כיצד לנהוג. המילה: יִסְּרַתּוּ פירושה מוסר והוראה. האם קוראת לבנה בַּר-בִּטְנִי ובַּר-נְדָרָי. האם מפצירה בבנה ובדבריה רומזת ללידתו בסדר הפוך. טרם נולד היה בן בטנה אך כעת משנולד הוא בנה. היא מתארת את תשוקתה לילד בכך, שנדרה נדר. בסיפור זה מהדהד הכתוב בספר שמואל א', א', בסיפור הולדת שמואל והנדר, שנודרת חנה.
אמו של למואל מסבירה לבנה כי רצוי שהתרחק מנשים ומיין. היא יודעת, שהיין הוא ממכר תְּנוּ-שֵׁכָר לְאוֹבֵד; וְיַיִן, לְמָרֵי נָפֶשׁ. יִשְׁתֶּה, וְיִשְׁכַּח רִישׁוֹ; וַעֲמָלוֹ, לֹא יִזְכָּר-עוֹד. רצוי כי מלכים הנושאים בעול השלטון, המשפט והצדק לא יתמכרו לשתייה, כדי שלא יאבדו את היכולת לשלוט ולשפוט בצדק: אַל לַמְלָכִים, לְמוֹאֵל--אַל לַמְלָכִים שְׁתוֹ-יָיִן; וּלְרוֹזְנִים, או (אֵי) שֵׁכָר. פֶּן-יִשְׁתֶּה, וְיִשְׁכַּח מְחֻקָּק; וִישַׁנֶּה, דִּין כָּל-בְּנֵי-עֹנִי.

==קישורים חיצוניים==
* יאיר זקוביץ, [http://mikranet.cet.ac.il/pages/printitem.asp?item=16201 "למי אוי למי אבוי": משלי כג, כט- לה: אזהרת חכמים כנגד שתיית יין? ] אתר מקראנט.
* י.מ. גריניץ, [http://mikranet.cet.ac.il/pages/printitem.asp?item=13996 משלי עלוקה] אתר מקראנט.

==הערות שוליים==

קטגוריה:מלכים בתנ"ך
קטגוריה:אישים בספר משלי
הארמייה המוטסת הראשונה

הארמייה המוטסת הראשונה הייתה ארמיית חיל רגלים מוטסת ומוצנחת של בעלות הברית שפעלה במהלך מלחמת העולם השנייה.

==היסטוריה==
הארמייה הוקמה ב-2 באוגוסט 1944 בהוראתו של גנרל דוויט אייזנהאואר, ראש המפקדה העליונה של חיל המשלוח של בעלות הברית, וכללה את כל הכוחות המוטסים במערב אירופה, ולמפקדה מונה לוטננט גנרל לואיס בררטון.

הארמייה המוטסת הראשונה השתתפה במבצע מרקט גארדן בספטמבר 1944, מתקפה משולבת של בעלות הברית בהולנד שכללה הצנחתן של הדיוויזיות המוטסות לתפיסת גשרים חיוניים; בקרב על הבליטה בדצמבר 1944, המתקפה גרמנית על הארדנים; ובמבצע נבחרת במרץ 1945, אחד מהמבצעים המוטסים הגדולים בהיסטוריה - שהיה חלק ממבצע ביזה לצליחת הריין.

הארמייה פורקה זמן קצר לאחר סיומה של המלחמה באירופה, ב-20 במאי 1945.

==יחידות==
הארמייה המוטסת הראשונה כללה את היחידות הבאות:
*הקורפוס המוטס ה-18 האמריקאי
**הדיוויזיה המוטסת ה-13
**הדיוויזיה המוטסת ה-17
**הדיוויזיה המוטסת ה-82
**הדיוויזיה המוטסת ה-101
*הקורפוס המוטס הראשון הבריטי
**הדיוויזיה המוטסת הראשונה
**הדיוויזיה המוטסת השישית
**הדיוויזיה ה-52
**חטיבת השירות האווירי המיוחד
**החטיבה הפולנית המוצנחת הראשונה
*פיקוד הובלת הגייסות התשיעי
*להק מטוסי יירוט מספר 38
*להק מטוסי יירוט מספר 46

==קישורים חיצוניים==
* [http://alliedairbornearmy.com/messhall/modules.php?name=History היסטוריית הארמייה המוטסת הראשונה]

קטגוריה:יחידות צנחנים
קטגוריה:ארמיות במלחמת העולם השנייה
קטגוריה:בעלות הברית
קטגוריה:יחידות צבא היסטוריות
אליפות וימבלדון 1880

אליפות וימבלדון 1880 הייתה תחרות טניס שנערכה על מגרשי הדשא של אצטדיוני הטניס בווימבלדון. התחרות התחילה ב-5 ביולי והסתיימה ב-15 ביולי.

בתחרות השתתפו 59 ספורטאים בריטים שהתחרו בהתאם לכללים שפורסמו על ידי מועדון קריקט של לונדון (Marylebone Cricket Club) תוך שינויים שבוצעו לאחר סיום אליפות וימבלדון 1877 ובנוסף לכך הוחלט על הורדת גובה הרשת ל-1.2 מטר במרכז ול-1.45 בקצוות. כמן כן, מרחק מהרשת עד לקו ההגשה הוקטן ל-6.4 מטר.

==התחרות==
התחרות נערכה בשני שלבים. בשלב הראשון 58 ספורטאים התחרו על הזכות להתמודד מול המנצח של התחרות שנערכה בשנה שעברה. בשלב השני המנצח של השלב הראשון נפגש עם האלוף-משנה שעברה. 

כול המשתתפים חולקו ל-4 קבוצות (16, 16, 16 ו-10 ספורטאים).מנצחי הקבוצה הראשונה והשנייה נפגשו בחצי גמר ומנצח הקבוצה השלישית הגיע ישירות למשחק הגמר.

המנצח של השלב הראשון היה ספורטאי בריטי הרברט לאופורד שניצח את ורט גולד האירי ב-3 מערכות. במשחק בינו לבין ג'ון הארטלי (מנצח של תחרות 1879) הסתיים לאחר 4 מערכות בניצחון של הארטלי. במשחק הגמר היו כ-1300 צופים. 

לאחר זכייה בתחרות זו, הארטלי לא הצליח להגן על התואר בשנת 1881.

==קישורים חיצוניים==
* [http://www.wimbledon.org/en_GB/index.html האתר הרשמי של אליפות וימבלדון]
* [http://www.wimbledon.com/en_GB/scores/draws/archive/pdfs/1880_MS_A4.pdf תוצאות משחקי האליפות]

קטגוריה:אליפויות וימבלדון

קטגוריה:1880 בספורט
Oh, Jeff...I Love You, Too...But...

(בעברית: הו, ג'ף... גם אני אוהבת אותך... אבל...) או בקיצור Oh, Jeff (הו, ג'ף) הוא ציור שמן ומגנה (Magna) על קנבס משנת 1964, של אמן הפופ ארט רוי ליכטנשטיין. כמו בעבודות רבות של ליכטנשטיין, כותרת היצירה באה מתוכן בועת הדיבור שביצירה. היצירה נחשבת לאחת היצירות המפורסמות ביותר של ליכטנשטיין, לצד וואם! (Whaam!) ונערה טובעת (Drowning Girl), לעיתים אף נחשבת פסגת יצירתו.

הציור הוא חלק מסדרת יצירות של ליכטנשטיין, שנוצרו בהשראת סצנות מחוברות קומיקס רומנטיות ויצאו בשנים 1961–1965. בציור מאוירת אישה יפה עם עיניים עצובות שמדברת בטלפון עם אהובה. הוא מתאר משבר רגעי בין זוג אוהבים, ולמעשה דוחס לשורה אחת את העלילה הקלאסית של הקומיקס הרומנטי: גבר ואישה מתאהבים, מתמודדים עם משבר שמסכן את הזוגיות שלהם (ה"אבל") ולבסוף הם חיים באושר ועושר עד עצם היום הזה.

הציור "הו, ג'ף" נוצר בשיא התקופה שבה ליכטנשטיין השתמש בהגדלה וחיתוך, כך ששיער האישה גולש אל מחוץ לגבולות הקנבס. האיור המקורי היה בגודל 12.1 על 12.1 ס"מ, בגרפיט ועפרונות צבעוניים על נייר.

הציור נמכר תמורת 210 אלף דולר ב-15 במאי 1980 בסותבי'ס, ניו יורק. באותו הזמן היה הציור חלק מהאוסף של משפחת אברהמס. ב-1994 דיווח "לוס אנג'לס טיימס" שהציור הוא חלק מהאוסף של סטפן ד. אליס.

==לקריאה נוספת==

==הערות שוליים==

קטגוריה:ציורים משנות ה-1960
קטגוריה:ציור אמריקאי
קטגוריה:ציור מודרניסטי
קטגוריה:פופ ארט
יקי דולף

יעקב (יקי) דולף (נולד ב-7 בינואר 1976) הוא קצין בצה"ל בדרגת תת-אלוף, המשמש כמפקד אוגדת איו"ש. קודם לכן שימש המזכיר הצבאי של שר הביטחון, מפקד חטיבת הצנחנים, מפקד החטיבה הצפונית ברצועת עזה ומפקד חטיבת שועלי מרום.

== ביוגרפיה ==
דולף נולד וגדל ביפו. התגייס לצה"ל בשנת 1994, התנדב לחטיבת הצנחנים ושובץ בגדוד 890. שירת כלוחם בגדוד, תחת פיקודו של אבי גיל ששימש כמפקד הפלוגה. לאחר קורס קציני חי"ר שב לגדוד 890 ושימש כמפקד מחלקה. בהמשך שירת כסגן מפקד הפלוגה המסייעת. לאחר מכן מונה למפקד פלוגת מסלול. בהמשך מונה למפקד הפלוגה המסייעת בגדוד 890, והוביל אותה בלחימה בדרום לבנון, בזמן הנסיגה מלבנון ובתחילת האינתיפאדה השנייה. בגמר תפקידו עבר ליחידת דובדבן שם מונה לסגן מפקד היחידה בין השנים 2004–2005. בהמשך שירת כקצין אג"ם של חטיבת הצנחנים בין השנים 2005–2006, בין היתר במהלך מלחמת לבנון השנייה. לאחר מכן יצא ללימודים בפו"ם.

בשנת 2007 הועלה לדרגת סא"ל ומונה למפקד גדוד 890, הוא הוביל את הגדוד בלחימה במבצע עופרת יצוקה, בין היתר בשכונת אל-עטאטרה בצפון רצועת עזה. ובמחנה הפליטים שאטי. את תפקידו סיים בשנת 2009. בשנת 2009 מונה למפקד בא"ח צנחנים, ושימש בתפקיד עד 4 במאי 2011. ביוני 2011 מונה לראש לשכת הרמטכ"ל, בני גנץ, בתפקידו כיהן עד יולי 2013. באוגוסט 2013 הועלה לדרגת אל"ם ומונה למפקד חטיבת שועלי מרום, ושימש בתפקיד עד אפריל 2015. ב-29 באפריל 2015 מונה למפקד החטיבה הצפונית ברצועת עזה, ב-20 ביולי 2017 סיים את תפקידו. ב-16 באוגוסט 2017 מונה למפקד חטיבת הצנחנים. ב-10 במרץ 2019, הרמטכ"ל, אביב כוכבי, החליט לנזוף בו, בעקבות מותו של חייל מגדס"ר צנחנים במהלך אימון בנחל חילזון. ב-12 ביוני 2019 סיים את תפקידו ויצא לשנת לימודים בחו"ל.

ב-2 ביולי 2020 הועלה לדרגת תא"ל ומונה למזכיר הצבאי של שר הביטחון, בני גנץ. ב-7 ביולי 2021, הרמטכ"ל, אביב כוכבי, החליט כי הוא יינזף פיקודית ויידחה קידומו לתפקיד נוסף בשנה, בעקבות מותו של מלש"ב שנהרג ב-11 באפריל 2019, כתוצאה מפגיעת אוטובוס במהלך גיבוש לחטיבת הצנחנים, שהיה תחת אחריותו הפיקודית במסגרת תפקידו כמפקד חטיבת הצנחנים. בתפקידו כמזכיר הצבאי שירת עד מאי 2023. ב-20 בדצמבר 2023 מונה למפקד אוגדת איו"ש.

== חיים אישיים ==
דולף נשוי לאפרת ואב לשניים. בעל תואר ראשון במנהל עסקים מהמרכז הבינתחומי הרצליה, תואר שני במדיניות ציבורית מאוניברסיטת תל אביב ותואר שני נוסף באסטרטגיה וביטחון לאומי מהאוניברסיטה לביטחון לאומי.

== גלריה ==
;אל"ם יקי דולף בטקס חילופי מח"ט הצנחנים, יוני 2019
<gallery mode="packed" heights="200px">
קובץ:Yuval Gez and Yaakov Dolf. IV.jpg|אל"ם דולף נושא דברים בטקס חילופי מח"ט הצנחנים
קובץ:Yuval Gez and Yaakov Dolf. III.jpg|מלפנים אל"ם יקי דולף, ומאחור אל"ם יובל גז, מח"ט הצנחנים הנכנס
</gallery>

== קישורים חיצוניים ==

* 
* 
* 

== הערות שוליים ==

קטגוריה:לוחמי יחידת דובדבן
קטגוריה:מפקדי גדודים בחטיבת הצנחנים
קטגוריה:ראשי לשכת הרמטכ"ל
קטגוריה:מפקדי חטיבה 646
קטגוריה:מפקדי החטיבה הצפונית באוגדת עזה
קטגוריה:מפקדי חטיבת הצנחנים
קטגוריה:מזכירים צבאיים של שר הביטחון
קטגוריה:מפקדי אוגדת אזור יהודה ושומרון
קטגוריה:תתי-אלופים בצה"ל
קטגוריה:בוגרי המרכז הבינתחומי הרצליה
קטגוריה:בוגרי אוניברסיטת תל אביב
קטגוריה:בוגרי האוניברסיטה לביטחון לאומי
קטגוריה:ישראלים שנולדו ב-1976
קטגוריה:מפקדי אוגדות במלחמת חרבות ברזל
יגודינה (כדורגל)

מועדון כדורגל יגודינה (בסרבית: Фудбалски клуб Јагодина) הוא מועדון כדורגל סרבי, המשחק בעיר יגודינה שבסרביה. המועדון נוסד לאחר הקמת ממלכת יוגוסלביה. המועדון משחק נכון לעונת 2016/2017 בליגה הסרבית השלישית.

==היסטוריה==
המועדון נוסד בשנת 1919 בשם מועדון כדורגל זורה. בשנת 1921 המועדון התפרק ונוסד מועדון כדורגל חדש בשם מועדון כדורגל ספרטה. בהמשך השנה שינה את שמו למועדון כדורגל בודוצ'נוסט ששיחק במערכת הליגות של יוגוסלביה. בשנת 1923 זכה באליפות הליגה היוגוסלבית השלישית. בשנת 1935 שחקנים מקבוצות שהתפרקו הקימו את מועדון ספורט יגודינה. עד שנת 1945 המועדון שיחק בליגות אזוריות ביוגוסלביה. בשנת 1947 המועדון שינה את שמו למועדון כדורגל ניקשביץ' ושיחק בסיבוב הראשון של הגביע היוגוסלבי.

בשנת 1957 העפיל לליגה היוגוסלבית השנייה. בשנת 1962 3 מועדוני כדורגל מהעיר יגודינה התמזגו למועדון כדורגל יגודינה. המועדון שיחק לסירוגין בליגה השלישית ובליגה הרביעית של יוגוסלביה. בשנת 1993 לאחר התפרקות יוגוסלביה המועדון העפיל לליגה השנייה של סרביה ומונטנגרו. המועדון שיחק לסירוגין בליגה השנייה ובליגה השלישית של סרביה ומונטנגרו. בסוף עונת 2005/2006 הקבוצות של מונטנגרו פרשו מהליגות המשותפות עם סרביה והוקמו ליגות חדשות של קבוצות מסרביה. המועדון שיחק בעונת 2006/2007 בליגה הסרבית השלישית בסוף העונה סיים את הליגה במקום הראשון והעפיל לליגה הסרבית השנייה. 

בסוף עונת 2007/2008 סיים את הליגה השנייה במקום הראשון והעפיל לליגת העל הסרבית. המועדון משחק בליגת העל הסרבית ברציפות מעונת 2008/2009. בעונה זו העפיל לשמינית גמר הגביע הסרבי והפסיד לקבוצת פרטיזן בלגרד. בעונת 2009/2010 הגיע לרבע גמר הגביע הסרבי והפסיד שוב לקבוצת פרטיזן בלגרד. בעונת 2010/2011 הגיע לרבע גמר הגביע הסרבי והפסיד לקבוצת וויבודינה נובי סאד.

בעונת 2011/2012 הקבוצה סיימה את הליגה במקום הרביעי והעפילה בפעם הראשונה למפעלים האירופים במסגרת הליגה האירופית בעונת 2012/2013. בסיבוב המוקדמות הראשון הפסידה לקבוצת אורדבסי מקזחסטן והודחה מהטורניר. בעונה זו זכתה בגביע הסרבי בפעם הראשונה והעפילה לליגה האירופית בעונת 2013/2014. בסיבוב המוקדמות השני הפסידה לקבוצת רובין קאזאן והודחה מהטורניר. בעונה זו הגיעה לגמר הגביע הסרבי והפסידה לקבוצת וויבודינה נובי סאד, סיימה את הליגה במקום השלישי והעפילה לליגה האירופית בעונת 2014/2015. בסיבוב המוקדמות השני הפסידה לקבוצת צ'.פ.ר. קלוז' והודחה מהטורניר. את עונת 2015/2016 גמר המועדון במקום האחרון בליגה וירד לליגה השנייה. בעונת 2017/2018 ירד ליגה פעם נוספת, לליגה הסרבית השלישית. בעונת 2018 המועדון נקלע למשבר כלכלי חמור וירד ליגה. בשנת 2020 הוחלט על תחילת הליך פשיטת רגל של המועדון.

==תארים והישגים==
* הגביע הסרבי:
** זכייה (1): 2012/2013

==שחקנים בולטים==
* דניאל מיכאילוביץ'
* מילוש סטויאנוביץ' 
* ווקשין טומיץ'

==קישורים חיצוניים==

* 

קטגוריה:קבוצות כדורגל סרביות
קטגוריה:קבוצות כדורגל שהוקמו ב-1919
קטגוריה:קבוצות כדורגל שהתפרקו
קאימק

קאימק (וכן: קז'מאק, קז'מארק, קאילגמאק, גיימאק, גיימאר, גאימר, קמר) הוא מוצר חלב שמנתי ממטבחי מרכז אסיה, חבל הבלקן, העמים הטורקיים והמטבח הטורקי, העשוי מחלב בקר או תאו מים ודומה לשמנת עשירה.

בשיטת ההכנה המסורתית מרתיחים חלב באיטיות ולאחר מכן מבשלים אותו כשעתיים בחום נמוך. לאחר כיבוי האש, מקפים את הקרום, ומניחים לו להצטנן ולתסוס מעט, במשך מספר שעות או אף ימים.

בקאימק כ-60% שומן. מרקמו סמיך ושמנתי, אם כי לא לגמרי מוצק עקב נוכחות סיבי חלבון חלב, וטעמו עשיר.

המונח קאימק וגרסאותיו בשפות בהן הוא קיים (ביניהן: מונגולית, טורקית, אזרית, קירגיזית, אוזבקית, טורקמנית) ובשפות עמים שירשו את המונח (למשל כאלו שהיו תחת שלטון או השפעת האימפריה העות'מאנית), אינו מציין רק את המוצר המוגמר, אלא גם כל קרום הנוצר על פני החלב לאחר רתיחה וכן קצף הנוצר על קפה טורקי ברתיחתו.

==קאימק בטורקיה==
בטורקיה התקיימו חנויות למכירת קאימק מאות שנים. כיום קאימק נאכל לרוב כחלק מארוחת הבוקר הטורקית הטיפוסית. לרוב הוא נאכל יחד עם מאפים, שימורים או דבש, או כמלית לחביתיות.

קאימק מאזור אפיונקרהיסאר מופק מחלב תאואי-מים, הניזונים מהשאריות שנותרות לאחר כבישת זרעי פרג לצורך הפקת שמן.

== קאימק בבלקן==
בבלקנים המאכל מיוצר לרוב בייצור ביתי, אם כי גם הייצור המסחרי צובר פופולריות. המוצר טעים במיוחד כשהוא טרי, יום-יומיים לאחר הייצור. ניתן לשמרו שבועות בקירור אך אז הוא מתקשה ומאבד מטעמו. גרסה בה הקאימק מבשיל בשקי עור נקראת "סקורופ".

בבוסניה והרצגובינה, מונטנגרו, סרביה ומקדוניה הוא נחשב כמאכל לאומי.

המאכל נצרך כמתאבן וגם כמטבל. בסרביה הוא משמש כמלית ללחמנייה, מאכל זה נקרא lepinja sa kajmakom ומשמש כארוחת בוקר או כמזון מהיר. מאכל בלקני אחר הוא pljeskavica sa kajmakom, סוג של המבורגר שמעליו קאימק מותך. קאימק משמש גם ב-ribić u kajmaku – שוק בקר מבושל עם קאימק.

== קאימק במזרח התיכון==
באיראן סוג שמנת זה מכונה גם קאימק וגם סרשיר. בעיראק הוא מכונה גאימר או קאימר ומוגש לעיתים לארוחת בוקר עם לחם, דבש או ריבה ותה חם. בעיראק נמכר בגרסה תעשייתית וכן כמוצר-חווה. הגרסה הנמכרת על ידי חוואים מכונה "גאימר ערב" או "גאימר מעדן". יהודי עיראק אכלו קאימק על מצע של מאפה קאהי (מאפה מתוק) בחג השבועות.

<gallery>
קובץ:Pumpkin dessert with kaymak and walnuts.jpg|דלעת מסוכרת עם קאימק ואגוזים, בחג המולד בטורקיה
קובץ:Turkish Baklava.JPG|בקלוואה טורקית עם קאימק ופיסטוק חלבי
קובץ:Bosnian traditional food.jpg|קבב בוסני עם קאימק
קובץ:Atayef and Ma'mul - Balha's Pastry, Brunswick.jpg|קטאיף ממולא קיאמק, מלבנון
קובץ:Iraqi Gamer (Qaimar) Kaymak.jpg|קאימר עיראקי מחלב תאו מים
</gallery>

==קישורים חיצוניים==

* [https://web.archive.org/web/20160305121257/https://beygale.co.il/2013/09/08/%d7%94%d7%9e%d7%96%d7%9c%d7%92-%d7%94%d7%9e%d7%a2%d7%95%d7%a4%d7%a3-%d7%91%d7%90%d7%99%d7%a1%d7%98%d7%a0%d7%91%d7%95%d7%9c-ciya-sofrasi-%d7%9c%d7%a9%d7%9e%d7%a8-%d7%96%d7%9e%d7%9f-%d7%91%d7%93%d7%91/ המזלג המעופף באיסטנבול], באתר "בייגלה"
* 

==הערות שוליים==

קטגוריה:מוצרי חלב
קטגוריה:המטבח הבלקני
קטגוריה:המטבח הטורקי
קטגוריה:המטבח האוזבקי
קטגוריה:המטבח האזרי
קטגוריה:המטבח המרכז-אסייתי
טולנה (מחוז)

טולנה (בהונגרית: Tolna) הוא מחוז בדרום טרנסדנוביה שבהונגריה. מצפון הוא גובל במחוז פייר, במזרחו זורם הדנובה ומפרידו ממחוז באץ'-קישקון, מדרום הוא גובל במחוז באראניה ובמערב במחוז שומוג'. בירת המחוז היא סקסארד.

מחוז טולנה ההיסטורית (בלטינית: comitatus Tolnensis, בגרמנית: Tolnau) נוסד עוד בתקופת ממלכת הונגריה וגבולותיו נשארו כמעט ללא שינוי עד ימינו.

באוכלוסייתו, מחוז טולנה הוא מהקטנים ביותר בהונגריה ורק אוכלוסיית מחוז נוגראד קטנה יותר. גם בירת המחוז סקסארד היא הקטנה ביותר מכל בירות המחוז בהונגריה. במחוז 11 ערים ובסך הכל 109 יישובים. 

בעיר פקש שבמחוז פועלת תחנת הכוח הגרעינית היחידה של הונגריה, שמספקת כמחצית מתצרוכת האנרגיה שלה.

==קישורים חיצוניים==

* 
* 

*
קטגוריה:הונגריה: מחוזות
נובוסטי נדלי

נוֹבוֹסְטִי נֶדֶלִי (ברוסית: Новости Недели, מילולית: "חדשות השבוע") הוא שבועון ישראלי הפונה לקהל יוצאי חבר העמים. זהו המגזין הוותיק ביותר בשפה הרוסית בישראל.

==היסטוריה ==
העיתון החל לצאת לאור בינואר 1989 כשבועון על ידי קבוצת עולים. הקבוצה מוציאה לאור מספר מגזינים, בהם אחו, לוץ, טלקלאב וסיקרט.

בשנת 1990 נרכש העיתון על ידי שלושה עיתונאים יוצאי העיתון "חדשות": אלי עזור, אילן כפיר ואפרים גנור.

בשנת 1991 העביר העיתון מסרים בשפה הרוסית מפיקוד העורף בהקשר למלחמת המפרץ הראשונה. באותה עת הוא הפך לעיתון יומי והמשיך בתפוצה זו עד שנת 2003, אז חזר להיות שבועון.

בדצמבר 2001, בעקבות סדרת כתבות ב"נובוסטי נדלי", נערכה ישיבה מיוחדת בוועדה לקליטת עלייה של הכנסת בנושא חשיפה של הונאת עולים על ידי נוכלים.

בפברואר 2003 הוגשה תביעה נגד "נובוסטי" בעניין העתקת 19 כתבות ללא רשות מהעיתון הרוסי "אוגוניוק", והעיתון חויב לשלם 285 אלף ש"ח. בפברואר 2007 הפסיד המגזין לעיתון מעריב בבוררות עסקית וחויב לשלם לו 2.6 מיליון ש"ח. 

באוקטובר 2007 הגיש העיתון הרוסי "קומרסנט דיילי" תביעה בסך 4.6 מיליון ש"ח נגד "נובוסטי נדלי" בגין פרסום 232 כתבות ומאמרים ללא רשות. בינואר 2008 הציג המגזין שיתוף פעולה עם הג'רוזלם פוסט: מוסף מתורגם לרוסית מכתבות העיתון.

עם כתבות העיתון בעבר נמנו חברות הכנסת ד"ר מרינה סולודקין ונינו אבסדזה.

==ביקורת==
בקרב מבקריו נמתחה על המגזין ביקורת על סיקור אוהד של מפלגת ישראל בעלייה בעת היווסדה.

==קישורים חיצוניים==
*[http://www.peopleil.org/details.aspx?itemID=7778 אודות השבועון]
*אברהם בן-יעקב, [http://www.amalnet.k12.il/sites/commun/library/newspaper/comi1110.htm העיתונות בלשון הרוסית בישראל], באתר amalnet.

== הערות שוליים ==

קטגוריה:ישראל: שבועונים
קטגוריה:ישראל: עיתונים ברוסית
קטגוריה:תל אביב-יפו: תקשורת
יהודה יוחננוף

יהודה יוחננוף (נולד ב-18 במרץ 1968) הוא אלוף-משנה במילואים, שפיקד על גדוד 890 וחטיבת החרמון.

== ביוגרפיה ==
יוחננוף נולד וגדל בתל אביב. עם גיוסו לצה"ל בשנת 1986 התנדב לצנחנים לגדוד 890. בצנחנים עבר מסלול הכשרה כלוחם, קורס מ"כים חי"ר וקורס קציני חי"ר. בסיום קורס הקצינים שב לגדוד כמפקד מחלקה. בהמשך שימש כמפקד פלוגה בגדוד 890 והוביל אותה בלחימה בדרום לבנון וכסגן מפקד הגדוד. בשנים 2002-2000 פיקד על גדוד 890 והוביל אותו בלחימה כנגד הטרור הפלסטיני באינתיפאדה השנייה לרבות מבצע אחים לנשק. 

לאחר מכן שימש כסגן מפקד חטיבת הצנחנים, בין היתר במבצע חומת מגן. בהמשך פיקד על גדוד גפן בבה"ד 1. בשנת 2005 הועלה לדרגת אל"ם ומונה לראש תורת חי"ר וצנחנים (תחצ"ן) במפקדת קחצ"ר. בשנים 2006–2009 פיקד יוחננוף על חטיבת החרמון. לאחר מכן שימש כמפקד קורס כללי במכללה הבין-זרועית לפיקוד ולמטה.

במהלך השנים 2015 - 2017 שימש יוחננוף כמנכ"ל מועצת בנימינה גבעת עדה. בשנת 2018 הוחלט בצה"ל על מינויו, כאזרח עובד צה"ל, למדריך במכללה לביטחון לאומי.

== קישורים חיצוניים == 
* .
* .
* .
* .
;מפרי עטו:
* [https://web.archive.org/web/20200222224130if_/https://web.archive.org/web/20200222224130if_/http://maarachot.idf.il/PDF/FILES/6/113286.pdf העלייה בגיל המג"דים בעידן של מציאות משתנה סיכונים והזדמנויות], מערכות 451 (אוקטובר 2013), עמ' 27–20.
* [https://web.archive.org/web/20200222224130if_/http://maarachot.idf.il/PDF/FILES/3/113423.pdf עקרונות המלחמה של צה"ל- צריך להוסיף את הגמישות], מערכות 455 (יוני 2014), עמ' 62–60.

== הערות שוליים ==

 
קטגוריה:אלופי-משנה בצה"ל
קטגוריה:מפקדי חטיבת החרמון
קטגוריה:מפקדי גדודים בחטיבת הצנחנים
קטגוריה:מפקדי גדוד גפן
קטגוריה:בנימינה-גבעת עדה: אישים
קטגוריה:ישראלים שנולדו ב-1968
קרן יחד

קרן יחד היא יוזמה חברתית שמטרתה היא יצירת קהילת משפחות גדולה, שתיתן ערבות הדדית אחד לשני. הקרן תיתן סיוע כספי למשפחות החברות בקהילה, במקרה של פטירת אחד ההורים. על אף שהקרן נוסדה על ידי אנשי ציבור מהציונות הדתית, והיא מפורסמת בעיקר במגזר זה, היא מיועדת לכל אדם, גם אם הוא חרדי או חילוני. קרן דומה קיימת בציבור החרדי בשם עֲרֵבִים.

== פעילות ==
"קרן יחד" היא יוזמה שמטרתה היא לאגד מספר רב של משפחות ביחד שיעניקו תמיכה כלכלית למשפחות החברות בה, במקרה שאחד מההורים נפטר. הקרן הושקה בדצמבר 2013 בתמיכתם של מספר רבנים מהציונות הדתית. הקרן פועלת כך שבמקרה שאחת מהמשפחות המנויות בקרן מתייתמת מאחד ההורים, יגויס עבור כל אחד מהיתומים שגילם קטן מ-30, סכום של 10 שקלים מכל מנוי עד לסכום של 150,000 שקלים.

בינואר 2014 יצא קמפיין פרסומי בעיקר על גבי עלוני שבת שמחולקים בבתי הכנסת שבו נראו מספר ידוענים מקומיים מהמגזר הדתי, שהצטרפו לקרן בעצמם.

במרץ 2014 עברה הקרן את ה-5,000 משפחות שמנויות בקרן והחלה בהפעלתה של הקרן.

בספטמבר 2014 הודיעה הקרן על מקרה ראשון של אסון פתאומי והפעלת הקרן לטובת היתומים.

נכון לאפריל 2022, בקרן חברות כ-26,000 משפחות. מאז הקמת הקרן תרמו חברי הקרן כ-67 מיליון ש"ח ל-522 יתומים מ-138 משפחות.

===מועצת הקרן===
יוזם הקמת הקרן והיושב ראש הוא הרב הלל הורוביץ, מהיישוב היהודי בחברון.
בנוסף, קיימת מועצה ציבורית שמלווה את הקרן, נשיא המועצה הוא הרב יעקב אריאל, רב העיר רמת גן, ובין חברי המועצה ניתן לראות את:
הרב אבי גיסר, פרופ' אמנון שפירא, פרופ' אשר כהן, הרב ברוך גיגי, הרב חיים גנץ, דר' יגאל בן שלום, הרב יהושע שפירא, פרופ' יפה זילברשץ, הרב יצחק לוי, השופטת בדימוס שרה פריש, הרב חיים אידלס, והרב בן ציון אלגאזי.

== קישורים חיצוניים ==

* 
* 
* 
* 
* - ראיון עם מייסד הקרן הרב הלל הורוביץ.

== הערות שוליים ==

קטגוריה:ארגונים חברתיים בישראל
קטגוריה:ישראל: ביטוח
הקבינט של ארצות הברית בממשל דווייט אייזנהאואר

הנשיא אייזנהאואר (משמאל) עם מזכיר המדינה דאלס, 1956]]
הקבינט של ארצות הברית בממשל דווייט אייזנהאואר כיהן במשך שמונה שנים - ממועד השבעת הנשיא דווייט אייזנהאואר ב-20 בינואר 1953 ועד לסיום כהונתו השנייה ב-20 בינואר 1961.

==הרכב הקבינט==
במרץ 1953, בראשית כהונתו של אייזנהאואר כנשיא, הוקמה מחלקת הבריאות, החינוך והרווחה והנשיא צירף את העומדת בראשה לקבינט.

הקבינט כלל 11 בעלי תפקידים. כיהנו בו 21 גברים ואשה אחת. שלושה מהם - סגן הנשיא ניקסון, שר הדואר ארתור סאמרפילד ומזכיר החקלאות עזרא טאפט בנסון - כיהנו בתפקידיהם במשך כל תקופת כהונתו של אייזנהאואר.

==חברי הקבינט==
===מזכירי מחלקות הממשל===
*מזכיר המדינה: ג'ון פוסטר דאלס (1953–1959), כריסטיאן הרטר (1959–1961)
*מזכיר האוצר: ג'ורג' מגופין המפרי (1953–1957), רוברט ברנרד אנדרסון (1957–1961)
*מזכיר ההגנה: צ'ארלס וילסון (1953–1957), ניל ה. מקלרוי (1957–1959), תומאס ס. גייטס (1959–1961)
*התובע הכללי: הרברט בראונל, הבן (1953–1957), ויליאם רוג'רס (1957–1961)
*המנהל הכללי של הדואר: ארתור סאמרפילד (1953–1961)
*מזכיר הפנים: דאגלס מקיי (1953–1956), פרד סיטון (1956–1961)
*מזכיר החקלאות: עזרא טאפט בנסון (1953–1961)
*מזכיר המסחר: סינקלייר ויקס (1953–1958), לואיס סטראוס (1958–1959), פרדריק מיולר (1959–1961)
*מזכיר העבודה: מרטין דורקין (1953), ג'יימס מיצ'ל (1953–1961)
*מזכיר הבריאות, החינוך והרווחה: אובטה קאלפ הובי (1953–1955), מריון פולסום (1955–1958), ארתור פלמינג (1958–1961)

===בעלי תפקידים ברמת הקבינט===
*סגן הנשיא: ריצ'רד ניקסון (1953–1961)

==קישורים חיצוניים==

* 

*
אייזנהאואר
רוני בלקין

רון לצד אביו, פסח, ואחיו, 1971 לערך
רון גרשון "רוני" בלקין (נולד ב-1960) הוא קצין בצה"ל במילואים בדרגת תת-אלוף, שפיקד בין השאר על יחידת מגלן, חטיבת העמקים וחטיבת הבקעה.

== ביוגרפיה ==
נולד כבנם הבכור של זיוה ופסח בלקין, שהיה ראש המועצה החמישי של רמת השרון.
למד בבית הספר גולן ובשנת 1975 עבר ללמוד בפנימיה הצבאית לפיקוד בתל אביב.
בשנים 1971–1977 היה חניך ומדריך בתנועת הנוער העובד והלומד.

התגייס לצה"ל בשנת 1978 ושירת בסיירת מטכ"ל כלוחם וכקצין.

בשנים 1992–1993 פיקד על גדוד 50 (בזלת) של חטיבת הנח"ל. לאחר מכן השתחרר מצה"ל. בהמשך, שב לשירות קבע, ובשנים 1995–1997 פיקד על יחידת מגלן, והוביל אותה בלחימה ברצועת הביטחון בלבנון. בין היתר פיקד על היחידה במבצע ענבי זעם.

בשנים 2000–2002 פיקד על חטיבת העמקים, בין היתר במבצע חומת מגן. בשנים 2003–2004 פיקד על חטיבת הבקעה. בלקין פיקד על החטיבה בלחימה נגד הטרור הפלסטיני באינתיפאדה השנייה. לאחר מכן שימש כסגן מפקד עוצבת הפלדה. בשנים 2007–2008 חזר לפקד על חטיבת הבקעה.

באפריל 2018 העניק הרמטכ"ל רב-אלוף גדי איזנקוט דרגת תת-אלוף במילואים לבלקין, במסגרת תפקידו כראש צוות התכנון באוגדה 98.

לאחר שחרורו מצה"ל, התמנה כסמנכ"ל פעילות החוץ של קבוצת "נקסטקום" והוביל מטעם החברה שורה של מיזמים ופרויקטים בינלאומיים בתחומי אנרגיה מתחדשת, תקשורת ובינוי במזרח אירופה ובאפריקה.

במאי 2018 הכריז בלקין על מועמדות לראשות עיריית רמת השרון, בהמשך דרכו של אביו, פסח בלקין, שכיהן כראש המועצה החמישי של רמת השרון, בין השנים 1969–1978. בבחירות לרשויות המקומיות באוקטובר 2018 הוא קיבל 31.7% מהקולות ועלה לסיבוב השני מול ראש העיר המכהן, אבירם גרובר, שחסרו לו קולות בודדים כדי לעבור את סף ה-40% בסיבוב הראשון. בסיבוב השני נבחר גרובר, ואילו בלקין קיבל 46.03% מהקולות. סיעתו "רמת השרון 1" זכתה במנדט אחד ובלקין נבחר למועצת העיר.

הוא משמש כחבר הוועדה החקלאית ברמת השרון, חבר הנהלת בית הראשונים וחבר הנהלת המוזיאון הגאולוגי העירוני.

בלקין הוא בוגר החוג לניהול וכלכלה באוניברסיטת תל אביב.

=== משפחתו ===
בשנת 1992 נישא לעו"ד רוני פלוזניק, אותה הכיר במהלך לימודיהם המשותפים באוניברסיטה, שהייתה חוקרת בכירה ברשות לניירות ערך ושותפה במשרד עורכי הדין של יעל גרוסמן. לזוג נולדו שני בנים. בדצמבר 2016 נפטרה אשתו רוני כתוצאה ממחלת ריאות נדירה. באוקטובר 2023 נהרג בנו במהלך מלחמת ״חרבות ברזל״. מתגורר ברמת השרון.

==קישורים חיצוניים==
* 

==הערות שוליים==

קטגוריה:בוגרי הפנימייה הצבאית לפיקוד תל אביב
קטגוריה:תתי אלופים בצה"ל בוגרי הפנימיות הצבאיות לפיקוד
קטגוריה:לוחמי סיירת מטכ"ל
קטגוריה:מפקדי גדודים בחטיבת הנח"ל
קטגוריה:מפקדי חטיבת אלון
קטגוריה:מפקדי חטיבת הבקעה
קטגוריה:מפקדי יחידת מגלן
קטגוריה:בוגרי בית הספר היסודי גולן (רמת השרון)
קטגוריה:בוגרי הנוער העובד והלומד
קטגוריה:בוגרי אוניברסיטת תל אביב
קטגוריה:חברי מועצת רמת השרון
קטגוריה:רמת השרון: אנשי צבא
קטגוריה:ישראלים שנולדו ב-1960
קטגוריה:אבות שכולים: חללי צה"ל
דרור פלטין

דרור פלטין (נולד ב-8 בינואר 1964 במשמרות) הוא קצין צה"ל במילואים בדרגת תת-אלוף, פיקד בעבר על פלס"ר נח"ל, מפקד גדוד 932 (גרניט), חטיבת הבקעה ומרהו"ם.

== שירות צבאי ==
עם גיוסו לצה"ל בנובמבר 1983 התגייס לצה"ל והתנדב לצנחנים לגדוד הנח"ל המוצנח. שם עבר מסלול הכשרה כלוחם, את קורס מ"כים חי"ר וקורס קציני חי"ר. פלטין ביצע מספר תפקידי פיקוד בחטיבת הנח"ל ובהם מפקד מחלקה ומפקד פלוגה בגדוד 950, קמב"ץ החטיבה, לאחר מכן שימש כמפקד פלס"ר נח"ל והוביל אותה בלחימה בדרום לבנון, לאחר לימודים, מונה לסמג"ד בחטיבה, ולאחר מכן לקצין אג"ם של חטיבת הנח"ל.

בשנים 1996-1995 שימש פלטין כמפקד גדוד 932 (גרניט) והוביל את הגדוד ללחימה בדרום לבנון.לאחר מכן פיקד על גדוד גפן בבה"ד 1, ובהמשך שימש מפקד בא"ח נח"ל בשנים 1997–1999. בשנת 1999 הועלה פלטין לדרגת אלוף-משנה ומונה למפקד חטיבת הבקעה ופיקד עליה בלחימה כנגד הטרור הפלסטיני באינתיפאדה השנייה עד 2001, אז מונה לרמ"ח תורת חי"ר וצנחנים (תחצ"ן) ולרמ"ח כושר גופני בזרוע היבשה, בשנת 2005 מונה לסגן מפקד עוצבת הגליל ולחם במלחמת לבנון השנייה, לאחר המלחמה מונה למפקד מרהו"ם ושימש בתפקיד בין השנים 2006–2008. בשנת 2008 נפצע קשה בתאונת צניחה, לאחר תקופת החלמה ממושכת השתקם פלטין. בשלהי 2008 אל"ם פלטין פרש מצה"ל. במאי 2017 הועלה לדרגת תת-אלוף במילואים.

== חיים אישיים ==
פלטין הוא בעל תואר שני במדע המדינה מטעם אוניברסיטת חיפה.

על אף התאונה, לאחר תהליך השיקום פלטין הספיק להשתתף במספר תחרויות מרתון, ומתאמן בשחיה, ריצה ורכיבת אופניים.

כיום פלטין הוא מורה לאזרחות, ניהול עסקי ומחנך. בעברו היה בבית הספר תיכון עירוני א במודיעין, ובספטמבר 2023 הפך למנהל תיכון ויצו הדסים באבן יהודה.

== קישורים חיצוניים ==
* .
* מיכל דניאלי, [http://www.shavuz.co.il/magazine/article.asp?artid=3300&secid=2027 נס משמיים], במחנה, 18 נובמבר 2008, כפי שהועלה באתר "שבו"ז חיילים".
* אופיר ששון, [https://web.archive.org/web/20140520215816/http://mazi.idf.il/113-9157-he/IGF.aspx על הספורט ועל הכיפאק], אתר זרוע היבשה, 8 במרץ 2010.
* .
* .
* עמוס הראל, [http://www.fresh.co.il/vBulletin/showpost.php?p=4565598&postcount=41 גרעין פלאפון], הארץ, 11 בנובמבר 1998, כפי שהועלה באתר פרש.

== הערות שוליים ==

קטגוריה:משמרות: אישים
קטגוריה:אנשי חינוך ישראלים
קטגוריה:מפקדי חטיבת המרום
קטגוריה:מפקדי חטיבת הבקעה
קטגוריה:מפקדי סיירת נח"ל
קטגוריה:מפקדי גדודים בחטיבת הנח"ל
קטגוריה:תתי-אלופים בצה"ל
קטגוריה:בוגרי אוניברסיטת חיפה
קטגוריה:מורים לאזרחות בישראל
קטגוריה:ישראלים שנולדו ב-1964